CELEX: 52013PC0530
Language: lt
Date: 2013-08-02
Title: Pasiūlymas TARYBOS SPRENDIMAS dėl Europos bendrijos bei jos valstybių narių ir San Marino Respublikos susitarimo dėl bendradarbiavimo ir muitų sąjungos Protokolo dėl susitariančiosios šalies statuso suteikimo Kroatijos Respublikai jai įstojus į Europos Sąjungą pasirašymo Europos Sąjungos bei jos valstybių narių vardu ir laikino taikymo

|
			
		
		
		52013PC0530
		
			Pasiūlymas TARYBOS SPRENDIMAS dėl Europos bendrijos bei jos valstybių narių ir San Marino Respublikos susitarimo dėl bendradarbiavimo ir muitų sąjungos Protokolo dėl susitariančiosios šalies statuso suteikimo Kroatijos Respublikai jai įstojus į Europos Sąjungą pasirašymo Europos Sąjungos bei jos valstybių narių vardu ir laikino taikymo /* COM/2013/0530 final - 2013/0254 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
2013 m. liepos 1 d. Kroatijos Respublika
(toliau – Kroatija) taps Europos Sąjungos nare. 2012 m. rugsėjo 14 d.
Taryba įgaliojo Komisiją pradėti derybas su San Marino
Respublika (toliau – San Marinas) siekiant susitarti dėl protokolo, skirto
pritaikyti Europos bendrijos bei jos valstybių narių ir San Marino
Respublikos susitarimą dėl bendradarbiavimo ir muitų
sąjungos[1]
(toliau – Susitarimas), kad Kroatijai būtų suteiktas
susitariančiosios šalies statusas atsižvelgiant į jos stojimą
į Sąjungą.
2.           TEISINIAI PASIŪLYMO
ASPEKTAI
Susitarimas įsigaliojo 2002 m. balandžio 1 d. ir jį reikia iš
dalies pakeisti, kad Kroatija būtų įtraukta kaip
susitariančioji šalis. 2012 m. rugsėjo 14 d. Komisija buvo
įgaliota derėtis su San Marinu dėl Susitarimo protokolo ir
derybas baigė.
Siūlomų veiksmų santrauka
Šis pasiūlymas – tai Tarybos sprendimo
dėl Susitarimo protokolo (pridedamas priede), skirto tam, kad Kroatijai
įstojus į Europos Sąjungą jai būtų suteiktas
susitariančiosios šalies statusas, pasirašymo Europos Sąjungos ir jos
valstybių narių vardu ir laikino taikymo projektas.
Teisinis pagrindas
Sutartis dėl Europos Sąjungos
veikimo, ypač jos 218 straipsnio 5 dalis kartu su 218 straipsnio 3 ir 4
dalimis, Kroatijos stojimo sutartis[2]
ir Kroatijos stojimo aktas[3],
ypač jo 6 straipsnio 2 dalies antra pastraipa.
Pasirinkta priemonė
Pagal Sutarties dėl Europos Sąjungos
veikimo 218 straipsnio 5 dalį Taryba priima sprendimą, kuriuo
įgaliojama pasirašyti susitarimą ir prireikus laikinai jį
taikyti jam dar neįsigaliojus. Tai tokio sprendimo pasiūlymas.
Proporcingumas
Šis pasiūlymas atitinka proporcingumo
principą, nes jo poveikis apsiriboja tik tuo, kas būtina tam, kad
Kroatija, įstojusi į Europos Sąjungą, galėtų
būti Susitarimo susitariančioji šalis.
2013/0254 (NLE)
Pasiūlymas
TARYBOS SPRENDIMAS
dėl Europos bendrijos bei jos
valstybių narių ir San Marino Respublikos susitarimo dėl
bendradarbiavimo ir muitų sąjungos Protokolo dėl
susitariančiosios šalies statuso suteikimo Kroatijos Respublikai jai
įstojus į Europos Sąjungą pasirašymo Europos Sąjungos
bei jos valstybių narių vardu ir laikino taikymo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 207 ir 352 straipsnius
kartu su 218 straipsnio 5 dalimi ir 218 straipsnio 8 dalies antra pastraipa,
atsižvelgdama į Kroatijos stojimo
aktą[4],
ypač į jo 6 straipsnio 2 dalies antrą pastraipą,
atsižvelgdama į Europos Komisijos
pasiūlymą,
kadangi:
(1)       2012 m. rugsėjo 14 d.
Taryba įgaliojo Komisiją pradėti derybas su San Marino
Respublika siekiant susitarti dėl protokolo, skirto pritaikyti Europos
bendrijos bei jos valstybių narių ir San Marino Respublikos
susitarimą dėl bendradarbiavimo ir muitų sąjungos[5], kad Kroatijai būtų
suteiktas susitariančiosios šalies statusas atsižvelgiant į jos
stojimą į Europos Sąjungą;
(2)       Komisija vedė darybas
dėl Susitarimo protokolo ir neseniai jas baigė;
(3)       protokolas turėtų
būti pasirašytas Europos Sąjungos vardu su sąlyga, kad jis bus
sudarytas vėliau; 
(4)       atsižvelgiant į
būsimą Kroatijos stojimą į Sąjungą ir siekiant
užtikrinti, kad nuo įstojimo dienos jai būtų suteiktas
Susitarimo susitariančiosios šalies statusas, Susitarimo protokolas
turėtų būti laikinai taikomas nuo minėtos datos,
PRIĖMĖ ŠĮ
SPRENDIMĄ: 
1 straipsnis
Suteikiami įgaliojimai Sąjungos ir
jos valstybių narių vardu pasirašyti Europos bendrijos ir San Marino
Respublikos susitarimo dėl bendradarbiavimo ir muitų sąjungos
Protokolą dėl susitariančiosios šalies statuso suteikimo
Kroatijai jai įstojus į Europos Sąjungą su sąlyga, kad
šis protokolas bus sudarytas.
Protokolo tekstas pridedamas prie šio
sprendimo.
2 straipsnis
Tarybos generalinis sekretoriatas parengia
įgaliojamąjį raštą, kuriuo derybininko
nurodytam (-iems) asmeniui (-ims) suteikiami įgaliojimai
pasirašyti protokolą su sąlyga, kad jis bus sudarytas.
3 straipsnis
Protokolas pagal jo 5 straipsnį taikomas
laikinai, kol įsigalios, nuo Kroatijos įstojimo į
Sąjungą dienos su sąlyga, kad jis bus sudarytas vėliau.
4 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
PRIEDAS
PROTOKOLAS
Europos bendrijos bei jos valstybių
narių ir San Marino Respublikos susitarimo dėl bendradarbiavimo ir
muitų sąjungos Protokolas dėl susitariančiosios šalies
statuso suteikimo Kroatijos Respublikai jai įstojus į Europos
Sąjungą
BELGIJOS KARALYSTĖ,
BULGARIJOS RESPUBLIKA,
ČEKIJOS RESPUBLIKA,
DANIJOS KARALYSTĖ,
VOKIETIJOS FEDERACINĖ RESPUBLIKA,
ESTIJOS RESPUBLIKA,
AIRIJA,
GRAIKIJOS RESPUBLIKA,
ISPANIJOS KARALYSTĖ,
PRANCŪZIJOS RESPUBLIKA,
ITALIJOS RESPUBLIKA,
KROATIJOS RESPUBLIKA
KIPRO RESPUBLIKA,
LATVIJOS RESPUBLIKA,
LIETUVOS RESPUBLIKA,
LIUKSEMBURGO DIDŽIOJI HERCOGYSTĖ,
VENGRIJOS RESPUBLIKA,
MALTA,
NYDERLANDŲ KARALYSTĖ,
AUSTRIJOS RESPUBLIKA,
LENKIJOS RESPUBLIKA,
PORTUGALIJOS RESPUBLIKA,
RUMUNIJA,
SLOVĖNIJOS RESPUBLIKA,
SLOVAKIJOS RESPUBLIKA,
SUOMIJOS RESPUBLIKA,
ŠVEDIJOS KARALYSTĖ,
JUNGTINĖ DIDŽIOSIOS BRITANIJOS IR
ŠIAURĖS AIRIJOS KARALYSTĖ
bei
EUROPOS SĄJUNGA,
viena šalis,
ir
SAN MARINO RESPUBLIKA,
kita šalis,
atsižvelgdamos į 1991 m. gruodžio 16 d.
Europos bendrijos bei jos valstybių narių ir San Marino Respublikos
susitarimą dėl bendradarbiavimo ir muitų sąjungos (toliau –
Susitarimas), įsigaliojusį 2002 m. balandžio 1 d.,
atsižvelgdamos į tai, kad 2013 m. liepos 1
d. Kroatijos Respublika įstojo į Europos Sąjungą,
kadangi Kroatijos Respublika turi tapti
Susitarimo susitariančiąja šalimi,
SUSITARĖ:
1 straipsnis
Kroatijos Respublika prisijungia prie
Susitarimo kaip susitariančioji šalis.
2 straipsnis
Šis protokolas yra neatskiriama Susitarimo
dalis.
3 straipsnis
1. Susitariančiosios šalys šį protokolą
patvirtina pagal savo atitinkamas procedūras.
2. Šalys viena kitai praneša apie šių
procedūrų užbaigimą. Patvirtinimo dokumentai deponuojami Europos
Sąjungos Tarybos generaliniame sekretoriate.
4 straipsnis
Šis protokolas įsigalioja pirmą kito
mėnesio dieną po paskutinio patvirtinimo dokumento deponavimo.
5 straipsnis
Šis protokolas taikomas laikinai nuo 2013 m.
liepos 1 d.
6 straipsnis
Susitarimo ir prie jo pridedamų
deklaracijų tekstas parengiamas kroatų kalba.
Jis pridedamas prie protokolo ir yra
autentiškas, kaip ir tekstas kitomis kalbomis, kuriomis sudarytas Susitarimas
ir prie jo pridėtos deklaracijos.
7 straipsnis
Protokolas sudaromas dviem egzemplioriais
anglų, airių, bulgarų, čekų, danų, estų,
graikų, ispanų, italų, kroatų, latvių, lenkų,
lietuvių, maltiečių, olandų, portugalų,
prancūzų, rumunų, slovakų, slovėnų, suomių,
švedų, vengrų ir vokiečių kalbomis, ir tekstas kiekviena
šių kalbų yra autentiškas.
Pasirašyta du tūkstančiai
tryliktų metų [...] [...] dieną [Briuselyje].
[ ... ]
Valstybių narių vardu
[ ... ]
Europos Sąjungos vardu
[ ... ]
San Marino Respublikos vardu
[ ... ] 
[1]               OL L 84, 2002 3 28, p. 43.
[2]               OL L 112, 2012 4 24, p. 10.
[3]               OL L 112, 2012 4 24, p. 21.
[4]               OL L 112, 2012 4 24, p. 21.
[5]               OL L 84, 2002 3 28, p. 43.